ΚΑΝΟΝΙΣΜΟΣ (ΕΟΚ) αριθ. 1519/80 ΤΗΣ ΕΠΙΤΡΟΠΗΣ της 18ης Ιουνίου 1980 περί τροποποιήσεως του κανονισμού (ΕΟΚ) αριθ. 435/79 "περί των ανακοινώσεων μεταξύ των Κρατών Μελών και της Επιτροπής στον τομέα των μπιζελίων, κουκιών και φουλίων" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1119/78 του Συμβουλίου της 22ας Μαΐου 1978, ο οποίος προβλέπει ειδικά μέτρα για τα μπιζέλια, κουκιά και φούλια που χρησιμοποιούνται στη διατροφή των ζώων(1), και ιδίως το άρθρο 4, Εκτιμώντας: ότι ο κανονισμός (ΕΟΚ) αριθ. 435/79 της Επιτροπής(2) προβλέπει ότι τα Κράτη Μέλη ανακοινώνουν στην Επιτροπή ορισμένα στοιχεία σχετικά με τα μέτρα για τα μπιζέλια, κουκιά και φούλια και ότι σύμφωνα με το άρθρο 2 του εν λόγω κανονισμού, τα Κράτη Μέλη παραδίδουν, μεταξύ άλλων, τα κατατεθειμένα συμβόλαια κάθε μηνός- ότι για την ομαλή λειτουργία του καθεστώτος, πρέπει να εκτιμώνται αυτές οι ανακοινώσεις ανά περίοδο συγκομιδής η οποία αναφέρεται στο συμβόλαιο- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 πρώτο εδάφιο του κανονισμού (ΕΟΚ) αριθ. 435/79 προστίθεται η ακόλουθη περίοδος: "Αυτή η ανακοίνωση εκτιμάται ανά περίοδο συγκομιδής στην οποία αναφέρεται το συμβόλαιο." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος. Έγινε στις Βρυξέλλες, στις 18 Ιουνίου 1980.

[Source: multi_eurlex | Tokens: 1551]